3 CALLITRICHINEAE: CALLITRICHE. 4 



mollis parenchymatosa ad carunculam apicalem et partem placentarem reducta, reliquis contra 

 partibus in laminam tenuem amorpham semen cum putamine conglutinantem transmutata. Albumen 

 (endospermium) modicum carnosum oleosum. Embryo subteres, saepe paululum curvatus, cotyle- 

 donibus deorsum spectantibus brevibus crassis, plumula humili papilliformi. 



Caules teneri, molles, e nodis radicantes , ramosi, una cum foliis pilis stellatis minimis conspersi; 

 internodiis subteretibus partim elongatis, partim (versus apicem) diu abbreviatis ideoque foliorum paribus 

 compluribus rosulatim approximatis. Folia aut manifeste sessilia aut in basim cuneiformem petiolo si- 

 milem producta, tenuia vel crassiuscula; nervatione simplici vel simplicissima. — Habitatio submersa aqua- 

 tica vel terrestris. — Crescunt per totum orbem, excepta Africae parte australiore. 



Genus unicum: 



CALLITRICHE Linn. 



Linn. Gen. n. 13. Kiitzing apud Beichenb. lc. crit. 1179 — 1220. 



— Endl. Gen. pi.; DC. Prodr.; Lelel Esq. monogr.; Hegelm. 



monogr.; Benth. et Hook. Gen. pi. locis supra citatis. 



Character idem ac familiae. 



DE MORPHOLOGIA ET ANATOMIA NONNULLA. 



(Cf. ad hoc tabula nostra 10 



Specierum, quas genus amplectitur , paucae a ceteris satis 

 longe distant compluribus characteribus : habitatione submersa; 

 defectu pilorum stellatorum absoluto et stomatum epidermidis 

 paene absoluto; foliis exacte uninervibus basi latioribus; pollinis 

 cellulis membrana externa carentibus; denique praecipue structura 

 fructus, cujus dimidia incisuris duabus commissuralibus profun- 

 dissimis paene ad axim penetrantibus separantur. Hae species 

 sectionem propriam formantes, quum in Brasilia non nascantur, 

 hoc loco negligendae sunt; de ceteris, antequam species indigenas 

 describamus, breviter agamus. 



De caulibus. 



Caules adulti internodiis compositi sunt elongatis, interdum 

 cylindricis, saepius non exacte teretibus sed quodam modo com- 

 pressis, diametro longiore sectionis transversae situm foliorum e 

 nodo superiore, breviore situm foliorum e nodo inferiore orien- 

 tium indicante (v. tabulam nostram I. fig. 2). Praeterea caulis 

 internodia in nonnulis Callitricharuin formis, praesertim iis, qua- 

 rum caules debiles vel in terra prorepunt vel in aqua modice 

 profunda natantes superficiem apice attingunt, dextrorsum vel 

 sinistrorsum torquentur, quo fit ut foliorum paria primo initio 

 semper decussata saepe variis angulis a se invicem divergant et 

 ad apices caulium ramorumque, antequam internodia in longitu- 

 dinem extenduntur, saepissime in rosulas congesta reperiantur. 

 Occurrit hoc maxime in iis CallitricMs , quae in aqua degunt 

 apicesque caulium ad aerem exserunt, quam inter vivendi ratio- 

 nem et habitationem terrestrem compluribus speciebus optio data 

 est, quum aliae omnino terrestres evadant caulibusque tenellis, 

 repentibus, a basi sensim marcescentibus, ramulos radicesque ad- 

 venticias e nodis emittentibus caespites humiles laxos efforment 



Anatomica internodiorum structura simplicior est quam in 

 majore Phanerogamarum parte et cum ilia aliarum plantarum 



teneriorum, praesertim palustrium et aquaticarum, tam Mono- 

 cotyledonearum, ut Najadum, Potamogetonum complurium, Zan- 

 nichelliae, Hydrillearum, quam Dicotyledonearum, ut Bulliardae, 

 Aldrovandae comparanda. Axis internodii corpore fibrovasali 

 tenetur indiviso, e cellulis quas cl. Naegeli cambiiformes dixit 

 et e vasis plerumque paucis formato (v. fig. 2. 3.). Corpus illud 

 fibrovasale axile, cauli omnino proprium, e fasciculo cambiali cy- 

 lindrico axili, usque sub apicem caulis crescentis producto, ori- 

 ginem capit, nee in folia e nodis orientia excedit, quorum 

 fasciculi potius ad illud se applicant. Vasa, quae continet, in 

 suprema caulis parte, ubi foliorum paria decussata sub apice 

 protuberant, in simplicem axilem cellularum vascularium spira- 

 lium seriem, paulo inferius in vas coalescentium terminantur, cui 

 in internodiis infra adjacentibus vas alterum tertiumque spirale 

 vel annulare associatur. Quae vasa primordialia postea inter- 

 nodiis in longitudinem extensis celeriter distorta destruuntur, re- 

 lictis tantummodo fibris spiralibus vel annularibus, quae, cum 

 vasorum interitu canalis axilis in corpore fibrovasali efficiatur, 

 cellulis cambiiformibus proximis, canalem ilium cingentibus, ad- 

 glutinatae remanent. Internodio jam in longitudinem tenso alia 

 vasa sequuntur annularia et demum haud raro in caulibus robu- 

 stioribus reticulata, ad dextram sinistramque vasorum primordia- 

 lium e seriebus cellularum cambialium orientia, quae, quum mem- 

 branae eorum non, ut primordialium, distorqueantur, intacta rema- 

 nent et in caule adulto vario numero (2—12) conservata inveniuntur. 

 Vasa primordialia ita disposita sunt, ut situ cum foliis e nodo 

 superiore prodeuntibus conveniant; posteriora interdum in greges 

 duos evidentur distributa sunt (v. fig. 3), saepius nullam dispo- 

 sitions et positionis legem exhibent. Cetera omnis pars fasci- 

 culi cambialis in cellulas cambiiformes transmutatur, prismaticas 

 elongatas tenui-membranaceas angustas, parietibus transversis fere 

 horizontalibus separatas, materia liquida proteinica impletas. 

 Canalis ille centralis, interitu vasorum in corpore fibrovasali 

 enatus, nonnunquam postea cellulis cambiiformibus, magis solito 

 divisione multiplicatis et in cavum prosilientibus impletur, quo 

 medullae intimam caulis partem tenentis, quae revera semper 

 deest, species efficitur. 



In nodis cellulae cambiiformes multo breviores, forma fere 

 parenchymatica inveniuntur; cellulae item vasales, spirales etan- 

 nulares, formam brevem retinentes, parietibus pertusis sed non 

 prorsus evanescentibus a se invicem separatae telam lignosam 

 satis amplam, solidam, cavitate centrali carentem componunt. 



Cingitur undique corpus fibrovasale cortice aliquantum cras- 

 siore, e cellulis in nodis exacte parenchymaticis, in internodiis 

 modice elongatis, cylindricis vel prismaticis, tenui-membranaceis 

 chlorophyllosis formato. Cellulae hae corticales exacte in series 



